 

####  ROMANIA

ORAŞUL VICTORIA

Strada Stadionului , nr.14, jud. Brasov Tel: 0268/241525

Fax: 0268/241501 E-mail: primaria.victoria@yahoo.com

CF 4523207

# PROCES VERBAL

Încheiat azi **20.12.2018** cu ocazia sedinţei ordinare a Consiliului Local Victoria.

**D-na secretar Tocoaie Gabriela** - Buna ziua ! Cu permisiunea dumneavoastră vom începe ședința ordinară de astăzi.

Ședința ordinară a fost convocată prin Dispoziția nr.675/13.12.2018 iar anunțul privind organizarea ședinței a fost publicat pe site-ul primăriei : http//www.primaria.victoria.ro.

La ședința Consiliului Local din totalul de 15 consilieri în funcție, sunt prezenți 15 consilieri, ceea ce inseamnă că ședința este statutară.

Conform regulamentului de organizare şi funcţionare a consiliului local şi art 46 din Legea 215/2001 :

Nu poate lua parte la deliberare şi la adoptarea hotărârilor consilierul local care, fie personal, fie prin soţ, soţie, afini sau rude până la gradul al patrulea inclusiv, are un interes patrimonial în problema supusă dezbaterilor consiliului local, cu excepţia situaţiilor prevăzute la art. 57 alin.(4^1) şi art.101 alin.(3^1).

Conform art. 75 din Legea 393/2004 privind statutul alesilor locali:

Aleşii locali au un interes personal într-o anumită problema, dacă au posibilitatea să anticipeze ca o decizie a autorităţii publice din care fac parte ar putea prezenta un beneficiu sau un dezavantaj pentru sine sau pentru:

a) soţ, soţie, rude sau afini până la gradul al doilea inclusiv;

 b) orice persoana fizica sau juridica cu care au o relaţie de angajament, indiferent de natura acestuia;

 c) o societate comercială la care deţin calitatea de asociat unic, funcţia de administrator sau de la care obţin venituri;

 d) o alta autoritate din care fac parte;

 e) orice persoana fizica sau juridica, alta decât autoritatea din care fac parte, care a făcut o plata către aceştia sau a efectuat orice fel de cheltuieli ale acestora;

 f) o asociaţie sau fundaţie din care fac parte.

**D-na secretar Tocoaie Gabriela–** Conform regulamentului de organizare şi funcţionare a consiliului local președinte de ședință lunii decembrie este domnul Ivan Adrian căruia îi dăm cuvantul.

**Dl. consilier Ivan Adrian-** Bună seara ! Mă bucur că ne vedem în aceste zile frumoase de sărbătoare creștinească, încercăm să fie atât o ședință festivă cât să respectăm și ordinea de zi.

Declar ședința deschisă și **supun**

**Aprobării dumneavoastră :**

**- procesul verbal din\_29.11.2018.**

Vă rog să votați**.**

 **Se aprobă cu 15 voturi pentru, niciunul împotrivă, nicio abţinere.**

**- procesul verbal din\_10.12.2018.**

Vă rog să votați**.**

 **Se aprobă cu 15 voturi pentru, niciunul împotrivă, nicio abţinere.**

**- procesul verbal din\_14.12.2018.**

Vă rog să votați**.**

 **Se aprobă cu 14 voturi pentru, niciunul împotrivă, o abţinere.**

**Dl. consilier Ivan Adrian**–**supun spre aprobare suplimentarea ordinii de zi cu următorul proiect:**

 PH - Cu privire la aprobarea decontării cheltuielilor pentru naveta cadrelor didactice din învăţământul preuniversitar la Liceul Teoretic ”I.C Drăgușanu” și Colegiul Tehnic ”Dr. Al. Bărbat” Victoria

Vă rog să votați**.**

**Se aprobă cu 13 voturi pentru, niciunul împotrivă, 2 abţineri.**

**Dl. consilier Ivan Adrian**–**supun spre aprobare ordinea de zi cu suplimentarea făcută:**

Vă rog să votați**.**

**Se aprobă cu 15 voturi pentru, niciunul împotrivă, nicio abţinere.**

 **Se trece la punctul I al ordinii de zii – ÎNTREBĂRI ŞI INTERPELĂRI**

**Dl. consilier Lup Alexandru –** doresc să profit de caracterul festiv al ședinței, să felicit colegii cu ocazia sărbătorilor care vin, să le urez sărbători fericite, un an nou fericit iar in anul care vine să fie o colaborare mai bună cu rezultate frumoase. La multi ani!

**D-na consilier Pasere Alexandrina** –dacă există o posibilitate să meargă cineva, poate dl. Stanea la centrala de la Capelă, am înțeles că are defecțiuni și sunt nemulțumiri legate de modul de funcționare. În cazul în care nu se poate repara să se achiziționeze o nouă centrală.

**Dl. primar Cristian Gheorghe** – noi nu avem reclamații, avem un angajat care merge in fiecare zi, dl. Nichifor Florin, dar nu a venit cu nicio reclamație legată de modul de funcționare a centralei. Suntem surprinși de problema ridicată de dvs. o să verificăm și să luăm măsurile care se impun.

**D-na viceprimar Bratu Cristina** – doresc să vă urez sărbători fericite și să vă invit la evenimentul din 27 decembrie, eveniment organizat cu ocazia Sf. Ștefan. Anul acesta o avem pe Maria Gheorghiu și Corala Ortodoxă ”Armonia” de la Constanța, care vor cânta o oră și jumătate. Tema evenimentului, pentru că suntem in an Centenar, este despre Unire dar vor fi și cântece specifice perioadei în care ne aflăm.

**D-na consilier Saftiuc Adriana** – legat de acest eveniment, este intrarea liberă? Cred că ar fi bine fixată o taxă, cât de mică, așa un 10 lei/bilet.

**D-na viceprimar Bratu Cristina –** Până acum a fost organizat de consiliul local gratuit, dacă hotărâți în consiliu perceperea unei taxe?

**D-na consilier Saftiuc Adriana –**mi s-ar părea potrivit, ar ajuta și instituția

**D-na viceprimar Bratu Cristina –** nu are legătură cu Casa de Cultură, acest eveniment este organizat pentru Sf. Ștefan, care este patronul spiritual al orașului, singuri organizăm acest eveniment.

**Dl. primar Cristian Gheorghe** – dacă se dorește pentru anul viitor, dar din experiență vă spun că atunci când este taxă de intrare sala rămâne goală.

Noi dorim ca de acest eveniment să beneficieze și populația care nu-și poate permite din punct de vedere financiar un bilet.

**D-na consilier Saftiuc Adriana –** s-ar mai selecta puțin lumea, ar fi o altă atmosferă în sală, se pare că spectacolul ar fi de prea bună calitate ca să fie perturbat de diverse manifestări.

**Dl. primar Cristian Gheorghe –** puteți vota și noi aplicăm taxa dacă asta se dorește.

**Dl. consilier Lup Alexandru** – vă rog, discuția purtată nu face parte din ordinea de zi.

**Dl. consilier Smădu Octavian** – poate nu intrarea ar fi problema ci partea de ordine, daca ar fi cei din paza mai vigilenți, păcat să se strice un asemenea eveniment.

**Dl. primar Cristian Gheorghe –** doresc să vă mulțumesc pentru activitatea pe care am avut-o împreună, de foarte multe ori am pus proiecte prin suplimentare și ați fost de acord să le dezbatem. Impreună am făcut lucruri bune și sperăm ca și anul viitor să fie la fel. Atunci când lucrurile pornesc pe o pantă greșită să lua-ți atitudine, suntem dispuși să ne corectăm, să învățăm, să luăm decizii împreună, pentru că munca în echipă dă rezultate mai bune. Vă multumesc pentru ajutor și sper ca si in anul viitor să avem o bună colaborare.

**Dl. consilier Stanea Daniel-** doresc să vă doresc și eu un an nou mai bun! Iar legat de Casa de Cultură să aveți în vedere realizarea unei balustrăzi, pentru a ușura intrarea și ieșirea din Casa de Cultură, pentru că în această perioadă este tare alunecoasă suprafața de la intrare.

**Dl. primar Cristian Gheorghe-** în Regulamentul de gospodărire fiecare persoana juridică are obligația să curețe suprafața din fața sediului, noi nu putem manageria și această instituție. Sunt oameni plătiți care trebuie să-și vadă de treabă.

Se poate folosi și intrarea de pe laterală care are balustradă .

**Dl. consilier Stanea Daniel –**legat de trecerea subterană de la Lidl nu s-a reușit de este spart asfaltul?

**Dl. primar Cristian Gheorghe-** nu mai era nevoie, așa cum am spus de multe ori, s-a găsit un cămin intermediar iar problema s-a rezolvat, păcat că nu există planuri. Noi asta facem acum, vom intocmi planuri ca pe viitor să se știe unde sunt aceste conducte, eu doar prin logică mi-am dat seama când s-au început săpăturile că trebuie să mai existe un cămin, iar după ce l-am găsit a fost ușor, s-a văzut că funcționează si sperăm ca lucrurile să fie bune. Căminul intermediar ajută pentru că micșorează distanța dintre două cămine iar atunci când este necesar să se curețe acel canal e mai ușor să se efectueze acest lucru la 10 m decât la 25 m.

**Se trece la punctul I al ordinii de zii – PROIECTE DE HOTĂRÂRI**

**Proiect de Hotărâre nr.1** - Cu privire la aprobarea modificării HCL nr.131/23.12.2010, la titlu, preambul alin.4 și art.1.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 15 voturi pentru, niciunul împotrivă, nicio abţinere, devenind **Hotărârea Consiliului Local nr.219**

 **Proiect de Hotărâre nr.2** - Cu privire la aprobarea încheiereii unui act adiţional la contractul de administrare nr.12183/242RC/30.12.2010 încheiat întreOraşul Victoria și S.C Victoria Parc Industrial SRL cu privire la modificarea art.3.1 – Cap.3 – obiectul contractului, art.11.1 – Cap.11- dispoziții finale și temeiul legal.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 15 voturi pentru, niciunul împotrivă, nicio abţinere, devenind **Hotărârea Consiliului Local nr.220**

 **Proiect de Hotărâre nr.3** - Cu privire la aprobarea vânzării în condiţiile prevăzute de Legea 215/2001 şi ale Legii 114/1996 republicată, a unui apartament compus din 1 cameră şi dependinţe situat în str.Stadionului nr.20/6 – fondul locativ, către titularul contractelor de închiriere.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 15 voturi pentru, niciunul împotrivă, nicio abţinere, devenind **Hotărârea Consiliului Local nr.221 .**

 **Proiect de Hotărâre nr.4** - Cu privire la aprobarea trecerii integrale a apartamentelor nr.1, 3 și 5 din obiectivul Grădiniţa nr.3 şi a terenului aferent acestora, situate în Or. Victoria str.Stadionului nr.22, din domeniul public al Or.Victoria și administrarea Consiliului Local Victoria, în domeniul public al Județului Brașov și administrarea Consiliului Județean Brașov, cu destinaţia “construcții necesare organizării şi desfășurării activitățiilor de centru de zi şi/sau centru de consiliere în condiţiile prevăzute de Ordinul 24/2004 şi Ordinul 289/2006”.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**Dl. consilier Stânea Timotei- Valentin –** trebuie să luăm din nou în discuție faptul că dacă ei nu duc la îndeplinire obiectivul propus imobilul să revină în proprietatea orașului.

**D-na secretar Tocoaie Gabriela** – în procesul verbal de predare primire a imobilului este prezăvut acest lucru.

**Dl. consilier Lup Alexandru –**nu știu de ce trebuie să le dăm bunuri la Consiliul Județean, în general nu sunt de acord să dăm din bunurile noastre, către altineva. Am dat la Poliție, am dat la ANFP, de ce trebuie să dăm la Consiliul Județean?

**Dl. primar Cristian Gheorghe-** avem un proiect pe fonduri structurale depus de către C.J pe str. Salcâmilor, apoi unul din proiecte era să facem centru de zi în imobilul din str. Stadionului, acesta era pre mare pentru spațiul necesar proiectului. Si atunci prin discuțiile purtate s-a hotărât ca o parte a clădirii să ne rămână nouă și cealaltă parte să o dăm, cu condiția - dacă proiectul nu va fi realizat spațiul să ne revină.

 Printr-o hotărâre anterioară dvs. ați fost de acord să dăm terenul gratuit, acest lucru a fost făcut cu un scop și acum nu ne mai putem opri.S-au pus în discuție și alte forme cum ar fi administrarea dar această formă a fost singura viabilă pentru accesarea fondurilor europene.

**Dl. consilier Lup Alexandru –**Si dacă obțin fonduri, noi ca oraș nu văd să beneficiem de ceva.

**D-na viceprimar Bratu Cristina** – câștigăm locuri de muncă, noi nu suntem eligibili să depunem proiecte pe social, singurii eligibili sunt Consiliul Județean prin DGASPC, iar prin construirea acelor căsuțe și a centrului de zi ei înființează locuri de muncă.

**Dl. primar Cristian Gheorghe-** acesta este un aspect dar este vorba și de corectitudine cred că acesta este al 7- lea vot, am fost de acord de fiecare dată și acum nu mai suntem de acord?

**Dl. consilier Lup Alexandru –**eu am ridicat problema și atunci.

**Dl. primar Cristian Gheorghe-**și eu sunt de acord cu dvs. greu mă despart de un bun care apartine consiliului local dar dacă prin aceasta faci un lucru bun, pot accepta acest lucu mai ales fiind condiția pusă de a revenii bunurile in cazul neîndeplinirii obiectivului pentru care au fost date.

Asa cum a spus și d-na secretar, clauzele acestea au fost cuprinse în procesele de predare primire pentru ambele cazuri.

Nemaifiind discuții se supunea spre aprobare proiectul de hotărâre și se adoptă cu 14 voturi pentru, niciunul împotrivă, o abţinere, devenind **Hotărârea Consiliului Local nr.222 .**

 **Proiect de Hotărâre nr.5**- Cu privire la acordarea unui ajutor de urgenţă domnului Fortună Marius

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**Dl. consilier Ivan Adrian –** vă rugăm să face-ți propuneri pentru sumă.

**Dl. consilier Lup Alexandru** – doresc să vă întreb, cunoaște-ti această persoană? Și doriți să-i dăm ajutoare? Eu sunt de acord cu toate cazurile dar totuși suntem în slujba cetățenilor.

**Dl. consilier Ivan Adrian-** mai mult decât atât am văzut că este pe lista celor asistați sociali, de cel puțin un an vine cu scutire de la medic că nu poate presta munca și atunci spun că nu poate fi vorba de obținerea unui loc de muncă, probabil că niciun medic nu-i pune viza pentru apt de muncă. Deci nu s-ar putea angaja.

**D-na viceprimar Bratu Cristina –** are datorii la impozit și utilități iar venitul lui lunar este de 142 lei /lună și 60 lei pentru handicap mediu.

**Dl. consilier Badea Costică** – propun 600 lei, care să meargă direct pentru plata datoriilor.

**Dl. consilier Ivan Adrian –** supun la vot propunerea de 600 lei și se votează cu 14 pentru, 1abțineri ,0 împotrivă.

Nemaifiind discuții se supunea spre aprobare proiectul de hotărâre cu propunerea votată și se adoptă cu 14 voturi pentru, unul împotrivă, nicio abţinere, devenind **Hotărârea Consiliului Local nr.223 .**

 **Proiect de Hotărâre nr.6** - Cu privire la încheierea Acordului de parteneriat între Orașul Victoria și Centrul pentru Educație și Dezvoltare Profesională Step by Step

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

**Dl. consilier Tabacu Traian –** să ne spună dl. primar despre ce este vorba.

**D-na viceprimar Bratu Cristina** – relații mai amănunțite vă poate da d-na secretar care a participat la întâlnirea oganizată la Brașov.

**D-na secretar Tocoaie Gabriela –**este un proiect lansat la nivelul județului Brașov, din care s-au ales 11 localități, printre care și noi. Am fost invitați la lansarea proiectului care are în vedere educația timpurie a copiilor din creșe și grădinițe, deci se referă la categoria de copii cuprinși între 3-6 ani.

 În acest proiect este implicat Ministerul Învățământului, UNICEF, au participat reprezentanți ai acestor instituții, reprezentanții creșelor și grădinițelor la nivel județean și organizații non profit.

Din punctul meu de vedere este un lucru extraordinar, benefic, trebuie subliniat că din partea noastră nu presupune niciun efort financiar, vin cu materiale didactice, cu jocuri prin care se urmărește să stimuleze educația copiilor prin metode mai moderne, iar efectul ar fi reducerea problemelor sesizate la copii, cum ar fi problemele emoționale.

Eu consider că suntem norocoși să facem parte din acest proiect.

**Dl. consilier Tabacu Traian-** nu am văzut manuale.

**D-na secretar Tocoaie Gabriela-** proiectul acum se implementează, dacă doriți vă pot pune la dispoziție un material care mi-a fost trimis ieri, este vorba despre o metodologie care se practică în Austria, Gemania.

Repet că acest program se referă la copii din grădinițe și creșe cu vârsta de 3-6 ani. Pentru cei interesați, mai multe materiale vă pot pune la dispoziție pe măsură ce se va desfășura acest proiect.

**D-na viceprimar Bratu Cristina –**activitățile specifice sunt supravegheate de UNICEF, sunt instituții și ONG-uri care au un renume recunoscut.

Nemaifiind discuții se supunea spre aprobare proiectul de hotărâre și se adoptă cu 15 voturi pentru, niciunul împotrivă, nicio abţinere, devenind **Hotărârea Consiliului Local nr.224 .**

 **Proiect de Hotărâre nr.7-**Pentru completarea preambulului la HCL nr. 186/25.10.2018 -Cu privire la aprobarea Programului achizițiilor aferent proiectului «LUCRARI EFICIENTIZARE ENERGETICA IMOBIL GRADINITA, STR. MIHAI EMINESCU» cod SMIS 118631 și HCL. 210/29.11.2018 de modificare a HCL nr.186/25.10.2018.

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 15 voturi pentru, niciunul împotrivă, nicio abţinere, devenind **Hotărârea Consiliului Local nr.225 .**

 **Proiect de Hotărâre nr.8 -** Cu privire la aprobarea decontării cheltuielilor pentru naveta cadrelor didactice din învăţământul preuniversitar la Liceul Teoretic ”I.C Drăgușanu” și Colegiul Tehnic ”Dr. Al. Bărbat” Victoria

**Inițiator: Primar Cristian Gheorghe.**

Avizele comisiilor: C1 ,C2 , C3, C4, C5 – avize favorabile

Nemaifiind discuții se supunea spre aprobare proiectul de hotărâre și se adoptă cu 14 voturi pentru, niciunul împotrivă, o abţinere, devenind **Hotărârea Consiliului Local nr.226 .**

**III. –DIVERSE**

1. Sesizarea formulată de către dl. Măriută Ioan, cu domiciliul în str. Oltului, bl.25, ap.17, or. Victoria, înregistrată cu nr. 20603/29.11.2018.

**D-na secretar Tocoaie Gabriela –** la această sesizare aveți și adresa de răspuns a Poliției în care suntem informați că există un dosar pe rol care este un curs de cercetare.

**Dl. consilier Tabacu Traian-** referitor la acest caz, chiar nu avem poliție noaptea, ziua sunt și de la ordine publică și circulație, dar noaptea este unul singur, dacă ne-ar ajuta și ei să fie doi noaptea ar putea să facă și chestia aceasta.

**Dl. PrimarCristian Gheorghe** – am avut discuții și înainte in care am spus că se poate face o adresă din partea consiliului către ISJ prin care să solicite mărirea locurilor de muncă la nivelul Poliției Victoria.

**Dl. consilier Badea Costică** – în organigrama lor sunt locuri dar nu au cadre.

**Dl. primar Cristian Gheorghe –** să spunem că de la 6 seara nu mai este pază în oraș și cel puțin va trebui să ne răspundă.

S-a luat la cunoștință și este de acord cu emiterea adresei respective.

 **Dl. consilier Stînea Timotei** – dacă nu se rezolvă problema se impine înființarea Poliției Locale.

**Dl. primar Cristian Gheorghe-**sunt discuții ca la nivel de țară să se desfințeze Poliția Locală, pentru că nu-i găsesc utilitatea, iar personalul cu o vechime de 4 ani să fie preluați în sistemul Poliției.

**Dl. consilier Ivan –** având în vedere că ordinea de zi este epuizată declar ședinta închisă.

**PREȘEDINTE, SECRETAR,**

 **IVAN ADRIAN TOCOAIE GABRIELA LENUȚA**